pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ของกระทรวงอุตสาหกรรม
วันจันทร์ที่ 24 มกราคม 2565
ปลัดฯ กอบชัย เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18
ปลัดฯ กอบชัย เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ของกระทรวงอุตสาหกรรม
วันนี้ (24 มกราคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 18 ซึ่งจัดขึ้นระหว่างวันที่ 24 มกราคม – 2 กุมภาพันธ์ 2565 มีผู้เข้าอบรมทั้งสิ้น จํานวน 45 คน การจัดอบรมสัมมนาดังกล่าว มีวัตถุประสงค์หลักเพื่อให้ข้าราชการรับทราบระเบียบแบบแผนของทางราชการให้มีการเสริมสร้างสมรรถนะ ทักษะที่จําเป็นสําหรับการปฏิบัติราชการและการเป็นข้าราชการที่ดี ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านโปรแกรม ZOOM
รัฐบาลไทย-ข่าวทำเนียบรัฐบาล-นายกฯ ให้ความสำคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
วันพฤหัสบดีที่ 23 ธันวาคม 2564
นายกฯ ให้ความสําคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
นายกฯ ให้ความสําคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
นาย ธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับคนทุกกลุ่มในสังคม โดยเฉพาะอย่างยิ่ง ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่ากามรกระทรวงกลาโหม ที่ให้ความสําคัญกับโอกาสในสังคมเพื่อให้กลุ่มเปราะบางทุกคนมีการพัฒนาเพื่อคุณภาพชีวิตที่ดีขึ้น หนึ่งตัวอย่างที่ชัดเจนคือได้เปิดโอกาสให้ศูนย์พัฒนาและฝึกอบรมคนพิการแห่งเอเชียและแปซิฟิก (The Asia-Pacific Development Center on Disability: APCD) เข้ามาถ่ายทําโครงการแลกเปลี่ยนความรู้เพื่อเผยแพร่ประเด็นธุรกิจที่คนพิการมีส่วนร่วม (Disability Inclusive Business: DIB) ณ ร้าน APCD 60+ Plus Bakery and Chocolate Café สาขาทําเนียบรัฐบาล เมื่อวันที่ 20 – 22 ธันวาคม 2564 ซึ่งถือเป็นการประชาสัมพันธ์ความสามารถ ส่งเสริมโอกาสในการประกอบอาชีพให้ผู้พิการและกลุ่มเปราะบาง
ทั้งนี้ พลเอก ประยุทธ์ จันทร์โอชา นายกรัฐมนตรี ได้มาเป็นประธานในพิธีเปิดร้าน เมื่อวันที่ 7 สิงหาคม 2563 เพื่อประชาสัมพันธ์และเผยแพร่การส่งเสริมโอกาสให้ผู้พิการสามารถฝึกอาชีพและให้ดําเนินธุรกิจได้ด้วยตนเองอย่างยั่งยืน ด้วยการฝึกอบรมในรูปแบบการฝึกจากสถานที่จริง ปฏิบัติจริง และขายจริง สะท้อนเจตนารมณ์ของรัฐบาลในการทําตามพันธะสัญญาที่จะดูแลคนไทยทุกกลุ่ม โดยเฉพาะกลุ่มเปราะบาง
โฆษกรัฐบาลกล่าวว่า ศูนย์พัฒนาและฝึกอบรมคนพิการแห่งเอเชียและแปซิฟิก (APCD) เป็นศูนย์พัฒนาระดับภูมิภาคเอเชียและแปซิฟิกสําหรับคนพิการในภูมิภาคนี้ ก่อตั้งขึ้นในกรุงเทพฯ เป็นผลสืบเนื่องจากทศวรรษคนพิการแห่งภูมิภาคเอเชียและแปซิฟิก ในปี 2536-2545 และความร่วมมือระหว่างกระทรวงการพัฒนาสังคมและความมั่นคงของมนุษย์ รัฐบาลไทย องค์การความร่วมมือระหว่างประเทศแห่งญี่ปุ่น (JICA) รัฐบาลญี่ปุ่น APCD ได้รับการรับรองอย่างเป็นทางการจากคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก หรือ แอสแคป (Economic and Social Commission for Asia and the Pacific: ESCAP) เพื่อเป็นหน่วยงานหลักในการสร้างความร่วมมือเพื่อส่งเสริมสิทธิสําหรับคนพิการในภูมิภาคเอเชียและแปซิฟิก
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์ มั่นใจ ตรวจพิสูจน์หลักฐานภาคประชาชนได้มาตรฐานสากลเชื่อถือได้
วันจันทร์ที่ 3 มกราคม 2565
กระทรวงยุติธรรม โดยสถาบันนิติวิทยาศาสตร์ มั่นใจ ตรวจพิสูจน์หลักฐานภาคประชาชนได้มาตรฐานสากลเชื่อถือได้
กระทรวงยุติธรรม โดยสถาบันนิติวิทยาศาสตร์ มั่นใจ ตรวจพิสูจน์หลักฐานภาคประชาชนได้มาตรฐานสากลเชื่อถือได้ เข้าถึงง่ายแค่ลงทะเบียนนัดหมายหน้าเว็บไซต์ เชื่อ ช่วยลดความเหลื่อมล้ําแถมตรวจสอบซ้ําได้หลายครั้งเพื่อไขความกระจ่าง
พันตํารวจเอกทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ เปิดเผยว่า สถาบันนิติวิทยาศาสตร์ได้ให้บริการการตรวจพิสูจน์ภาคประชาชนมาตั้งแต่ปี 2560 โดยใช้หลักการทางนิติวิทยาศาสตร์หรือวิทยาศาสตร์เข้ามาตรวจพิสูจน์ด้วยเครื่องมือต่าง ๆ ที่มีมาตรฐานสากลรองรับเชื่อถือได้เพื่อให้ได้ความจริงจากพยานวัตถุหรือวัตถุพยานที่ไม่อาจบิดเบือนและยังตรวจซ้ําได้หลายครั้งอีกด้วย ส่วนประชาชนผู้ขอรับบริการเพียงชําระค่าธรรมเนียมที่เป็นค่าน้ํายา และเครื่องมือวิเคราะห์เพียงเท่านั้น ทั้งนี้ การตรวจพิสูจน์ภาคประชาชนมีทั้งหมด 4 ด้าน คือ การตรวจสารพันธุกรรมเพื่อพิสูจน์ความสัมพันธ์การเป็น พ่อ-แม่-ลูก ไว้ใช้ในการรับรองบุตรหรือไขข้อข้องใจหรือการตรวจความสัมพันธ์ทางเครือญาติ เพื่อนําไปรับรองการขอสัญชาติ ,การตรวจหาสารเสพติดหรือยาในเส้นผม จากนักเรียน นักศึกษา พนักงานบริษัท ฯลฯ ที่จําเป็นต้องใช้ผลการตรวจพิสูจน์สมัครเรียนหรือสมัครงาน การตรวจพยานเอกสาร เช่น ลายมือชื่อในพินัยกรรมที่บิดาหรือมารดาจัดทําไว้ก่อนเสียชีวิต และสุดท้ายบริการติดตามหาคนหายในต่างแดน กรณีสงสัยว่าญาติหายตัวไปในต่างประเทศหรือชาวต่างชาติที่สงสัยว่าญาติหายตัวไปในประเทศไทย โดยมีข้อแม้ว่าต้องเป็นเรื่องที่ยังไม่เข้าสู่กระบวนการทางกฎหมาย
พันตํารวจเอกทรงศักดิ์ เผยอีกว่า ประชาชนไม่จําเป็นต้องเข้ามาติดต่อที่สถาบันนิติวิทยาศาสตร์ให้เสียเวลา สามารถติดต่อผ่านทางหน้าเว็บไซต์สถาบันนิติวิทยาศาสตร์ www.cifs.go.th เข้าสู่ “บริการประชาชนและเอกชน” และ “การบริการด้านนิติวิทยาศาสตร์” ตามลําดับ พร้อมกับสมัครสมาชิกแล้วส่งเรื่องมาสู่สถาบันนิติวิทยาศาสตร์ จากนั้นเจ้าหน้าที่จะทําการนัดหมายให้เข้ามารับบริการเก็บตัวอย่าง ก่อนที่จะมีการจัดส่งรายงานผลการตรวจพิสูจน์กลับด้วยความรวดเร็วและเป็นความลับ
“ผมเชื่อว่าประชาชนจะสามารถเข้าถึงบริการของทางหน่วยงานของรัฐได้ง่าย รวดเร็วโดยไม่เลือกว่าประชาชนที่ขอรับบริการจะมีฐานะรวยหรือจน ซึ่งจะช่วยลดความเหลื่อมล้ําในการเข้าถึงบริการการตรวจพิสูจน์ทางนิติวิทยาศาสตร์ได้แน่นอน” พันตํารวจเอกทรงศักดิ์ ระบุ
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะทำงานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง
วันพุธที่ 21 กรกฎาคม 2564
กระทรวงเกษตรฯ จัดประชุมคณะทํางานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง
กระทรวงเกษตรฯ จัดประชุมคณะทํางานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง
นายอําพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทํางานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง ครั้งที่ 1/2564 ผ่านโปรแกรม Zoom Meeting ณ ห้องประชุมกระทรวงเกษตรและสหกรณ์ ว่า จากปัญหาการดําเนินงานของสหกรณ์ภายใต้โครงการเคหสถานบ้านมั่นคง ในเรื่องบุคลากร ขาดองค์ความรู้ที่ถูกต้องในการจัดทําบัญชี ระบบการจัดทําบัญชีตามมาตรฐานสหกรณ์ ที่ประชุมจึงมีมติเห็นชอบให้มีแนวทางแก้ไขปัญหาการจัดทําบัญชีของสหกรณ์ภายใต้โครงการเคหสถานบ้านมั่นคง ผ่านโครงการสร้างความเข้มแข็งในการจัดทําบัญชีและงบการเงินของสหกรณ์เคหสถานบ้านมั่นคง และโครงการพัฒนาศักยภาพสหกรณ์นอกภาคการเกษตรสู่ความเข้มแข็ง เพื่อแก้ปัญหาการจัดทําบัญชีเพื่อปิดบัญชีของสหกรณ์ และมอบหมายกรมส่งเสริมสหกรณ์ กรมตรวจบัญชีสหกรณ์ และสถาบันองค์กรพัฒนาชุมชน (องค์การมหาชน) จัดทําแผนฝึกอบรมให้ความรู้ร่วมกันอย่างชัดเจน
นอกจากนี้ ที่ประชุมได้เห็นชอบแนวทางการบริหารงานโครงการบ้านมั่นคงในรูปแบบที่เหมาะสม ซึ่งรูปแบบการจัดตั้งสหกรณ์เป็นรูปแบบที่มีความเหมาะสมมากที่สุด ตามการศึกษาความเป็นไปได้ของโครงการบ้านมั่นคงของกรมส่งเสริมสหกรณ์ ทั้งนี้ ได้เน้นย้ําให้สหกรณ์เคหสถานภายใต้โครงการบ้านมั่นคงมุ่งพัฒนาตนเองให้เกิดความเข้มแข็ง สร้างบุคลากรให้มีความพร้อมในการการบริหารจัดการตนเองได้อย่างมีประสิทธิภาพและยั่งยืนต่อไป
รัฐบาลไทย-ข่าวทำเนียบรัฐบาล-รัฐบาลเดินหน้าข้อตกลงด้านแรงงาน ส่งพยาบาลไปซาอุดีอาระเบีย
วันศุกร์ที่ 24 มิถุนายน 2565
รัฐบาลเดินหน้าข้อตกลงด้านแรงงาน ส่งพยาบาลไปซาอุดีอาระเบีย
วันศุกร์ที่ 24 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าความสัมพันธ์กับซาอุดีอาระเบียตามข้อตกลงความร่วมมือว่าด้วยการจัดหาแรงงาน โดยเปิดรับผู้จบการศึกษาพยาบาลศาสตร์ระดับปริญญาตรีขึ้นไป เพศหญิง อายุ 20 – 60 ปี สื่อสารภาษาอังกฤษได้ เพื่อปฏิบัติงานในตําแหน่ง พยาบาล หัวหน้าพยาบาล ผู้จัดการพยาบาล รวม 400 อัตรา ค่าจ้างอยู่ที่ 33,000 – 108,000 บาท โดยนายจ้างจ่ายค่าตั๋วเครื่องบินเที่ยวไปทํางานครั้งแรก ค่าที่พัก รถรับส่งระหว่างที่พักกับสถานที่ทํางาน ค่ารักษาพยาบาล และค่าประกันสุขภาพให้ ผู้สนใจยื่นใบสมัครได้ด้วยตนเองที่สํานักงานจัดหางานจังหวัดทุกแห่งทั่วประเทศ ตั้งแต่วันนี้ (24มิ.ย.) – 4 ก.ค.2565 สอบถามรายละเอียดได้ที่ สายด่วนกรมการจัดหางาน โทร 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เคาะวงเงินกว่า 6,000 ล้าน ทำระบบ "คลาวด์กลางภาครัฐ” เสริมความมั่นคงไซเบอร์
วันพฤหัสบดีที่ 31 มีนาคม 2565
ครม. เคาะวงเงินกว่า 6,000 ล้าน ทําระบบ "คลาวด์กลางภาครัฐ” เสริมความมั่นคงไซเบอร์
.....
ที่ประชุม ครม. (29 มี.ค. 65) เห็นชอบให้ บริษัทโทรคมนาคมแห่งชาติ จํากัด (มหาชน) เป็นผู้ดําเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566 - 2568 รวมวงเงิน 6,216 ล้านบาท
.
• ค่าเช่าใช้บริการระบบคลาวด์ จํานวนไม่น้อยกว่า 25,000 VM รวม 3,852 ล้านบาท
• ค่าเช่าพื้นที่จัดเก็บข้อมูลเพิ่ม จํานวน 3,000 TB จํานวน 5775 ล้านบาท
• ค่าบริการการบริหารจัดการ Log และ Managed Security Service จํานวนไม่น้อยกว่า 25,000 VM รวม 1,350 ล้านบาท
• ค่าบริการสิทธิของระบบบริหารจัดการฐานข้อมูล (Database License) รวม 229 ล้านบาท
• ค่าบริการ Cloud Marketplace รวม 150 ล้านบาท
• ค่าบริการระบบศูนย์ปฏิบัติการเครือข่าย และ Call Center 24 ชั่วโมง 7 วัน รวม 57 ล้านบาท
.
สําหรับประโยชน์ที่คาดว่าจะได้รับนั้น จะทําให้รัฐประหยัดงบประมาณค่าเช่าคลาวด์ได้ 4,116 ล้านบาท หรือ 76.22% เนื่องจากข้อมูลและระบบงานของหน่วยงานภาครัฐอยู่ในระบบคลาวด์กลางภาครัฐที่มีมาตรฐานสากลด้านความมั่นคงปลอดภัยและตั้งอยู่ภายในประเทศ และเป็นการเปลี่ยนผ่านเข้าสู่รัฐบาลดิจิทัล โดยใช้ประโยชน์จากข้อมูลขนาดใหญ่ (Big Data) เพื่อการบริหารจัดการและการตัดสินใจอย่างมีประสิทธิภาพ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขสมก. แถลงการณ์เรื่อง ขอแสดงความเสียใจและขออภัยกับครอบครัวผู้เสียชีวิต
วันจันทร์ที่ 14 มีนาคม 2565
ขสมก. แถลงการณ์เรื่อง ขอแสดงความเสียใจและขออภัยกับครอบครัวผู้เสียชีวิต
จากกรณีรถโดยสารสาย 82 เกิดอุบัติเหตุชนคนข้ามถนนบนทางม้าลาย บริเวณสี่แยกบางลําพู เขตพระนคร กรุงเทพมหานคร เมื่อวันที่ 11 มีนาคม 2565 เวลา 06.10 น. โดยผู้บาดเจ็บได้เสียชีวิตในเวลาต่อมา
องค์การขนส่งมวลชนกรุงเทพ (ขสมก.) กระทรวงคมนาคม ขอแสดงความเสียใจเป็นอย่างยิ่งและขออภัยต่อสิ่งที่เกิดขึ้นกับครอบครัวของผู้เสียชีวิต ภายหลังเกิดเหตุ ขสมก. ได้ส่งเจ้าหน้าที่ไปตรวจสอบเหตุการณ์ และนําผู้บาดเจ็บส่งโรงพยาบาลวชิรพยาบาลทันที ในเบื้องต้น ขสมก. พร้อมชดเชยค่าเสียหายและเยียวยาต่อผู้ได้ความเสียหายให้กับครอบครัวของผู้เสียชีวิตทั้งหมด ทั้งในส่วนของความคุ้มครองจาก พ.ร.บ. คุ้มครองผู้ประสบภัยจากรถ ประกันภัยรถยนต์ที่คุ้มครองผู้ประสบภัยที่ ขสมก. ได้จัดทําไว้ และกองทุนอุบัติเหตุของ ขสมก. และเพื่อเป็นการแสดงความเสียใจต่อผู้เสียชีวิตและครอบครัว ทาง ขสมก. ได้ร่วมเป็นเจ้าภาพ ในพิธีสวดอภิธรรมศพให้กับผู้เสียชีวิต ในวันอาทิตย์ที่ 13 มีนาคม 2565 ณ วัดประดิษฐาราม กรุงเทพมหานคร ทั้งนี้ ขสมก. จะเร่งดําเนินการในส่วนที่เกี่ยวข้องเพื่อให้ครอบครัวของผู้ที่เสียชีวิตได้รับการชดเชยและการเยียวยาอย่างครบถ้วน พร้อมทั้ง ขสมก. จะปรับปรุงระบบการทํางานและการให้บริการที่ดีขึ้น โดยคํานึงถึงความปลอดภัยของประชาชนเป็นสําคัญ พร้อมเข้มงวดกับบุคลากรที่เกี่ยวข้องในทุกส่วนของการเดินรถให้มีความระมัดระวังต่อการปฏิบัติงานให้มากขึ้น เพื่อลดความสูญเสียที่อาจจะเกิดขึ้นได้และเป็นการป้องกันมิให้เกิดเหตุการณ์เช่นนี้อีกต่อไป
รัฐบาลไทย-ข่าวทำเนียบรัฐบาล- ลดภาษีประจำปีรถยนต์ไฟฟ้าเป็นเวลา 1 ปี
วันจันทร์ที่ 1 สิงหาคม 2565
ลดภาษีประจําปีรถยนต์ไฟฟ้าเป็นเวลา 1 ปี
วันจันทร์ที่ 1 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการใช้ยานยนต์พลังงานไฟฟ้า โดยอนุมัติหลักการร่าง
พ.ร.ฎ.ลดภาษีประจําปีสําหรับรถที่ขับเคลื่อนด้วยพลังงานไฟฟ้าเพียงอย่างเดียว ตามกฎหมายว่าด้วยรถยนต์
พ.ศ. ... ซึ่งเป็นการกําหนดให้ลดอัตราภาษีประจําปีลงร้อยละ 80
สําหรับรถที่ขับเคลื่อนด้วยพลังงานไฟฟ้าเพียงอย่างเดียวที่จดทะเบียนระหว่างวันที่ 1 ต.ค.2565 – 30
ก.ย.2568 เป็นระยะเวลา 1 ปี นับจากวันที่จดทะเบียน
เพื่อสร้างแรงจูงใจให้ประชาชนใช้ยานยนต์ไฟฟ้าซึ่งเป็นมิตรต่อสิ่งแวดล้อม
ลดปริมาณมลพิษและฝุ่นละอองขนาดเล็ก PM2.5 ในสภาวะแวดล้อม
ตลอดจนกระตุ้นให้เกิดการผลิตยานยนต์ไฟฟ้าในภาพรวมของประเทศเพิ่มมากขึ้น
ซึ่งเป็นหนึ่งในจุดเริ่มต้นที่สําคัญของการเปลี่ยนผ่านภาคพลังงานของประเทศไปสู่การใช้พลังงานสะอาด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
วันพุธที่ 30 มิถุนายน 2564
“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
ณ สิ้นเดือนพฤษภาคม 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 148,245 ล้านบาท หรือคิดเป็นร้อยละ 101 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนพฤษภาคม 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 148,245 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วยการเบิกจ่ายงบลงทุน 8 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 - เดือนพฤษภาคม 2564) 34 แห่ง จํานวน 102,433 ล้านบาท หรือคิดเป็นร้อยละ 99 ของแผนการเบิกจ่ายสะสม และการเบิกจ่ายงบลงทุน 5 เดือนของรัฐวิสาหกิจระบบปีปฏิทิน (เดือนมกราคม 2564 – เดือนพฤษภาคม 2564 ) 9 แห่ง จํานวน 45,812 ล้านบาท หรือคิดเป็นร้อยละ 106 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเสริมว่า ณ สิ้นเดือนพฤษภาคม 2564 รัฐวิสาหกิจหลายแห่งสามารถเบิกจ่ายได้เป็นไปตามแผนหรือสูงกว่าแผน เช่น การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) การไฟฟ้าฝ่ายผลิตแห่งประเทศไทย (กฟผ.) และการไฟฟ้าส่วนภูมิภาค (กฟภ.) โดยมีโครงการลงทุนขนาดใหญ่ที่สามารถเบิกจ่ายได้สูงกว่าแผน อาทิ โครงการรถไฟความเร็วสูงไทย - จีน ระยะที่ 1 (ช่วงกรุงเทพมหานคร - นครราชสีมา) ของ รฟท. โครงการรถไฟฟ้าสายสีส้ม ช่วงศูนย์วัฒนธรรมฯ - มีนบุรี ของ รฟม. งานก่อสร้างปรับปรุงขยายระบบประปาของการประปาส่วนภูมิภาค โครงการขยายระบบส่งไฟฟ้าระยะที่ 12 ของ กฟผ. และโครงการพัฒนาระบบส่งและจําหน่ายระยะที่ 2 ของ กฟภ. ทั้งนี้ มีโครงการลงทุนขนาดใหญ่ที่เบิกจ่ายล่าช้า เช่น โครงการพัฒนาท่าอากาศยานสุวรรณภูมิ (ปีงบประมาณ 2554 - 2560) และโครงการทางวิ่งเส้นที่ 3 ท่าอากาศยานสุวรรณภูมิ ของบริษัท ท่าอากาศยานไทย จํากัด (มหาชน) โครงการก่อสร้างรถไฟทางคู่ช่วงนครปฐม – ชุมพร และโครงการรถไฟฟ้าชานเมือง (สายสีแดง) ช่วงบางซื่อ - ตลิ่งชัน ของ รฟท. และโครงการแผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 - 2564 ของการไฟฟ้านครหลวง
นางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนพฤษภาคม 2564 รัฐวิสาหกิจส่วนใหญ่สามารถเบิกจ่ายงบลงทุนได้ดีและเป็นไปตามแผน นอกจากนี้ สคร. ได้ทํางานร่วมกับกรรมการผู้แทนกระทรวงการคลังในคณะกรรมการรัฐวิสาหกิจในการกํากับดูแลการเบิกจ่ายงบลงทุนให้เป็นไปตามแผน และติดตามการแก้ไขปัญหากรณีที่การดําเนินการล่าช้ากว่าแผนอย่างใกล้ชิด เพื่อให้การลงทุนของรัฐวิสาหกิจเป็นไปตามเป้าหมายและเป็นเครื่องมือของภาครัฐในการสนับสนุนการฟื้นตัวของเศรษฐกิจต่อไป
รัฐบาลไทย-ข่าวทำเนียบรัฐบาล-รมต.นร. อนุชา ลงพื้นที่ขอนแก่นพบปะเครือข่ายประชาสัมพันธ์ ย้ำปรับตัวสู่การสื่อสารไร้พรมแดน ใช้ภาษาท้องถิ่นสร้างการรับรู้ที่เป็นประโยชน์ต่อประชาชน
วันจันทร์ที่ 21 กุมภาพันธ์ 2565
รมต.นร. อนุชา ลงพื้นที่ขอนแก่นพบปะเครือข่ายประชาสัมพันธ์ ย้ําปรับตัวสู่การสื่อสารไร้พรมแดน ใช้ภาษาท้องถิ่นสร้างการรับรู้ที่เป็นประโยชน์ต่อประชาชน
รมต.นร. อนุชา ลงพื้นที่ขอนแก่นพบปะเครือข่ายประชาสัมพันธ์ ย้ําปรับตัวสู่การสื่อสารไร้พรมแดน ใช้ภาษาท้องถิ่นสร้างการรับรู้ที่เป็นประโยชน์ต่อประชาชน
วันนี้ (21 กุมภาพันธ์ 2565) นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย พลโท สรรเสริญ แก้วกําเนิด อธิบดีกรมประชาสัมพันธ์ และคณะ เดินทางลงพื้นที่ จ.ขอนแก่น เพื่อปฏิบัติราชการในพื้นที่สํานักประชาสัมพันธ์เขต 1 ของกรมประชาสัมพันธ์ เพื่อร่วมพบปะเครือข่ายด้านการประชาสัมพันธ์ชุมชนในพื้นที่และรับฟังปัญหาด้านต่างๆ ของประชาชน โดยมี ดร.สมศักดิ์ จังตระกุล ผู้ว่าราชการจังหวัดขอนแก่น นางทัศนีย์ ผลชานิโก รองอธิบดีกรมประชาสัมพันธ์ และนายพรพิทักษ์ แม้นศิริ ผู้อํานวยการสํานักประชาสัมพันธ์ เขต 1 ต้อนรับ
เมื่อเดินทางถึงรัฐมนตรีประจําสํานักนายกรัฐมนตรีและคณะได้เดินทางไปยังวัดโพธิ์ศรี ต.บ้านค้อ อ.เมือง จ.ขอนแก่น โดยได้ร่วมรับชมขบวนแห่ "หุ่นเซียงยืน" ศิลปวัฒนธรรมท้องถิ่น และเข้ากราบนมัสการ พระครูสิริรัตนานุกูล เจ้าอาวาสวัดโพธิ์ศรี จากนั้นได้พบปะประชาชนและเครือข่ายด้านการประชาสัมพันธ์ในพื้นที่ เพื่อรับฟังสภาพปัญหาและข้อเสนอแนะชุมชน และเดินทางไปเยี่ยมชมพื้นที่การก่อสร้างสวนสาธารณะประจําตําบลบ้านค้อ ซึ่งเป็นพื้นที่ที่ประชาชนในตําบลได้ใช้ประโยชน์ร่วมกัน
รัฐมนตรีประจําสํานักนายกรัฐมนตรีและคณะได้เดินทางต่อไปยังศูนย์ประชุมและแสดงสินค้านานาชาติขอนแก่น (KICE) เพื่อร่วมพิธีเปิดอบรมรวมพลังเครือข่ายประชาสัมพันธ์ในพื้นที่สํานักประชาสัมพันธ์เขต 1 โดยรัฐมนตรีประจําสํานักนายกรัฐมนตรีได้บรรยายพิเศษในหัวข้อ "บทบาทและความสําคัญของเครือข่ายประชาสัมพันธ์" ตอนหนึ่งว่า ความสําคัญของการสร้างเครือข่ายการประชาสัมพันธ์ให้มีบทบาทในชุมชน คือการสร้างการรับรู้ข้อมูลข่าวสารที่ถูกต้องและเป็นประโยชน์ต่อคนในชุมชน โดยเฉพาะในพื้นที่จังหวัดขอนแก่น ซึ่งถือเป็นพื้นที่ที่มีความสําคัญในเชิงยุทธศาสตร์ ทั้งด้านเศรษฐกิจ สังคม และวัฒนธรรม ที่จะส่งผลต่อประเทศชาติหลายมิติ การทําหน้าที่เผยแพร่ข้อมูลข่าวสาร เรื่องราวต่างๆ ให้คนในท้องถิ่นเกิดความเชื่อถือ จึงต้องอาศัยกลไกเครือข่ายในพื้นที่ เป็นสื่อกลางในการถ่ายทอดและส่งต่อข้อมูลต่างๆ สร้างการรับรู้ สร้างความเข้าใจ รวมถึงให้ความช่วยเหลือในการสนับสนุนข้อมูลจากภาครัฐสู่ประชาชน และต้องก้าวทันโลก ปรับตัวให้ทันต่อการสื่อสารไร้พรมแดน
รัฐมนตรีประจําสํานักนายกรัฐมนตรี เน้นย้ําการนําเสนอข้อมูลข่าวสาร ขอให้เป็นไปรูปแบบที่ง่ายๆ ผ่านสื่อต่างๆ ให้ประชาชนเข้าใจ โดยเฉพาะภาษาท้องถิ่น ช่วยทําให้ประชาชนสนใจ เข้าใจเนื้อหาที่ต้องการสื่อสารออกไปมากยิ่งขึ้น ในบริบทสถานการณ์บ้านเมืองในขณะนี้ ขอให้เครือข่ายฯ ช่วยกันสื่อสารข้อมูลที่เป็นประโยชน์ต่อประชาชน รวมถึงนําเสนอภาพลักษณ์ที่ดีและความห่วงใยของรัฐบาลที่มีต่อประชาชน ขอให้ช่วยกันทําหน้าที่เผยแพร่ข้อมูลข่าวสารของรัฐบาล รวมถึงผลงาน นโยบายต่าง ๆ ให้ประชาชนรับรู้มากที่สุดอย่างทั่วถึง
........................
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารกระทรวงอุตสาหกรรม
วันพุธที่ 29 ธันวาคม 2564
ปลัดฯ กอบชัย เป็นประธานการประชุมผู้บริหารกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม
ปลัดฯ กอบชัย เป็นประธานการประชุมผู้บริหารกระทรวงอุตสาหกรรม
วันนี้ (29 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม โดยมี นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง นายสมพล โนดไธสง นายใบน้อย สุวรรณชาตรี นายธนะ อัลภาชน์ นายวีระกิตต์ รันทกิจธนวัชร์ ผู้ตรวจราชการกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม สําหรับ การประชุมดังกล่าว เป็นการแจ้งเพื่อทราบ กําหนดการพิธีทําบุญตักบาตรวันขึ้นปีใหม่ พ.ศ. 2565 ของกระทรวงอุตสาหกรรม ในวันที่ 6 มกราคม 2565 พร้อมทั้ง ขอความร่วมมือดําเนินการตามมาตรการป้องกันการแพร่ระบาดของโรคโควิด-19 โดยกําชับให้ทุกหน่วยงานปฏิบัติตามมาตรการที่เกี่ยวข้องอย่างเคร่งครัด และรับทราบแผนการดําเนินงานประจําปีงบประมาณ 2565 ของสํานักงานเศรษฐกิจอุตสาหกรรม และสํานักงานอ้อยและน้ําตาลทราย
รัฐบาลไทย-ข่าวทำเนียบรัฐบาล-สธ. ชี้แจงข้อสงสัยจำนวนผู้ติดเชื้อและจำนวนผู้เสียชีวิตที่รายงานประจำวัน
วันพฤหัสบดีที่ 8 กรกฎาคม 2564
สธ. ชี้แจงข้อสงสัยจํานวนผู้ติดเชื้อและจํานวนผู้เสียชีวิตที่รายงานประจําวัน
อธิบดีกรมควบคุมโรค ยืนยันไม่เคยปกปิดข้อมูลผู้ติดเชื้อและจํานวนผู้เสียชีวิตินอกโรงพยาบาล พร้อมขอความร่วมมือหากแพทย์นิติเวชตรวจพบฯ ให้รายงาน สธ.เพื่อสอบสวนโรคต่อไป
วันที่ 8 กรกฎาคม 2564 นายแพทย์โอภาส การย์กวินพงศ์ อธิบดีกรมควบคุมโรค ชี้แจงกรณีข้อสงสัยจํานวนผู้ติดเชื้อและจํานวนผู้เสียชีวิตที่รายงานประจําวัน จากกรณีสื่อมวลชนและสื่อออนไลน์ เสนอข่าว ผศ.นพ.สมิทธิ์ ศรีสนธิ์ หัวหน้าห้องปฏิบัติการนิติเวชศาสตร์ ภาควิชาพยาธิวิทยา คณะแพทยศาสตร์โรงพยาบาลรามาธิบดี มหาวิทยาลัยมหิดล โพสต์ข้อความผ่านเฟซบุ๊ก ระบุสถานการณ์โควิดในกรุงเทพมหานครรุนแรงมาก Swab ตรวจโควิดจากศพแล้วเจอผลบวก (Positive) จํานวนมาก ผู้เสียชีวิตส่วนใหญ่ที่ Swab เจอผลบวกจะอยู่ในชุมชนที่แออัด จึงตั้งข้อสังเกตว่าจํานวนผู้ติดเชื้อและจํานวนผู้เสียชีวิตที่รายงานประจําวันอาจไม่ใช่ตัวเลขจริง ซึ่งอาจมีจํานวนผู้ติดเชื้อกับจํานวนผู้เสียชีวิตมากกว่าที่รายงานประจําวัน เนื่องจากมีผู้ที่ไม่ได้ Swab อีกเป็นจํานวนมากนั้น
กรมควบคุมโรค กระทรวงสาธารณสุข ขอชี้แจงข้อเท็จจริง ดังนี้
1. กระทรวงสาธารณสุข มิได้ปกปิดข้อมูลโดยมีการรายงานสถานการณ์โควิด 19 ในประเทศไทยประจําทุกวัน โดยมีรายละเอียดประกอบด้วย จํานวนผู้ติดเชื้อรายใหม่ จํานวนผู้ติดเชื้อสะสม จํานวนผู้เสียชีวิต จํานวนผู้เสียชีวิตสะสม สาเหตุการเสียชีวิต ย้ําไม่เคยปกปิด
2. จากสถานการณ์การแพร่ระบาดของโรคติดเชื้อไวรัสโคโรนา 2019 ระลอกเดือนเมษายน มีการรายงานผู้เสียชีวิตนอกสถานพยาบาลในเขตกรุงเทพมหานครและปริมณฑล จํานวน 26 ราย ในจํานวนนี้มีผู้เสียชีวิตที่ตรวจพบเชื้อโควิดภายหลังเสียชีวิต 15 ราย (ร้อยละ 57.69)
3. คาดว่าในสถานการณ์ปัจจุบันยังอาจมีผู้ติดเชื้อที่ยังไม่ได้เข้ารับการรักษาใน รพ. รวมทั้งกรณีที่ปฏิเสธการรักษา ด้วย ซึ่งมีโอกาสเสี่ยงสูงต่อการเจ็บป่วยรุนแรงถึงเสียชีวิตได้ ทั้งนี้หากผู้ที่พบผู้ที่ติดเชื้อโควิด 19 รวมทั้งผู้เสียชีวิตที่พบเชื้อโควิด 19 จําเป็นต้องรายงานในระบบเฝ้าระวังโรค เพื่อการป้องกันควบคุมโรคต่อไปด้วย
กรมควบคุมโรค จึงขอความร่วมมือไปยังแพทย์นิติเวช หากได้ผ่าชันสูตรศพและได้ตรวจหาเชื้อโควิดก่อนนั้น หากพบการเชื้อโควิด 19 ขอให้แจ้งเจ้าหน้าที่ในโรงพยาบาล และรายงานตามแบบรายงานโรคที่กระทรวงสาธารณสุขกําหนด ไปยังหน่วยงานสาธารณสุขที่รับผิดชอบในพื้นที่ โดยกรุงเทพมหานคร ส่งรายงานไปยังสถาบันป้องกันควบคุมโรคเขตเมือง (สปคม.) และต่างจังหวัด ส่งรายงานไปยังสํานักงานสาธารณสุขจังหวัดในเขตพื้นที่รับผิดชอบ หรือ สอบถามรายละเอียดเพิ่มเติมที่สายด่วนกรมควบคุมโรค โทร. 1422 เพื่อให้การสอบสวนโรค และคัดกรองผู้สัมผัสเสี่ยงสูง รวมถึงการรายงานผลในภาพรวมของประเทศต่อไป และเนื่องจากขณะนี้มีการพบการติดเชื้อจากคนในครอบครัวมากขึ้น จึงขอแนะนําให้ครอบครัวที่มีญาติเสียชีวิตจากโควิด 19 ป้องกันตนเองตามมาตรการควบคุมโรคอย่างเคร่งครัด
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
วันอังคารที่ 28 มิถุนายน 2565
รองปลัดวรวรรณฯ เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
รองปลัดวรวรรณฯ เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
วันนี้ (28 มิถุนายน 2565) เวลา 10.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0 ของสํานักงานปลัดกระทรวงอุตสาหกรรม โดยมีผู้บริหารและเจ้าหน้าที่ที่เกี่ยวข้องเข้าร่วมประชุมและผ่านระบบออนไลน์ ZOOM MEETING ณ ห้องประชุม อก. 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คืบหน้า! “ศุลกากร” เร่งปราบปรามเครือข่ายลักลอบขนยาเสพติด มูลค่ากว่า 500 ลบ.
วันอังคารที่ 5 เมษายน 2565
คืบหน้า! “ศุลกากร” เร่งปราบปรามเครือข่ายลักลอบขนยาเสพติด มูลค่ากว่า 500 ลบ.
.....
อีกหนึ่งนโยบายที่รัฐบาลดําเนินการอย่างจริงจังมาโดยตลอด นั่นคือการแก้ปัญหายาเสพติด โดยเฉพาะการป้องกันและปราบปรามเครือข่ายลักลอบนําเข้าและส่งออกยาเสพติดนอกราชอาณาจักร ล่าสุด กรมศุลกากรตรวจค้นหีบห่อและยานพาหนะต้องสงสัยที่เข้ามาในเขตท่าเรือกรุงเทพฯ พบยาเสพติดรวมมูลค่ากว่า 500 ล้านบาท
.
จากการตรวจสอบพบว่าเป็นยาเสพติดประเภทที่ 1 ไอซ์ 40,510 กรัม และเฮโรอีน 74,700 กรัม จึงเร่งอายัดและแจ้งหน่วยงานที่เกี่ยวข้องต่อไป โดยผู้กระทําผิดมีโทษตาม พ.ร.บ.ศุลกากร พ.ศ. 2560 และประมวลกฎหมายยาเสพติด พ.ศ. 2564
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"นรม.และ รมว.กห. แสดงความเสียใจทหารพราน ถูกซุ่มโจมตี เจ็บและเสียชีวิต ขณะป้องกันคนเข้าลักลอบเมือง"
วันอังคารที่ 3 สิงหาคม 2564
"นรม.และ รมว.กห. แสดงความเสียใจทหารพราน ถูกซุ่มโจมตี เจ็บและเสียชีวิต ขณะป้องกันคนเข้าลักลอบเมือง"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้กล่าวแสดงความเสียใจกับ กําลังพล ร้อย ทพ. 4514 ที่บาดเจ็บ 4 นายและเสียชีวิต 1 นาย
จากการถูกซุ่มโจมตีของ ผกร. ในพื้นที่ บ.แฆแบะ ต.นานาค อ.ตากใบ จว.นราธิวาส ขณะปฏิบัติภารกิจป้องกันการลักลอบเข้าเมืองผิดกฎหมายชายแดนไทย - มาเลเซีย เมื่อ 0220 ; 3 ส.ค.64 ที่ผ่านมา
โดย พล.อ.ประยุทธ์’ ได้กําชับ ทบ. และ กอ.รมน.ภาค 4 ส่วนหน้า ให้การช่วยเหลือดูแลผู้ได้รับบาดเจ็บทั้ง 4 นายอย่างดีที่สุด รวมทั้ง ขอให้ช่วยเหลือดูแลครอบครัวผู้เสียชีวิตอย่างเต็มกําลังและสนับสนุนการจัดพิธีทางศาสนาอย่างสมเกียรติ
พร้อมทั้งย้ําการปฏิบัติหน้าที่ ขอให้อดทน และใช้ความพยายามเจรจาพูดคุยกันด้วยความเข้าใจ ไม่ใช้ความรุนแรงต่อกัน โดยให้เพิ่มความระมัดระวังในการปฏิบัติหน้าที่ และเร่งติดตามผู้กระทําผิดมาลงโทษโดยเร็ว
#RIPทหารกล้า
#ทหารของพระราชา
รัฐบาลไทย-ข่าวทำเนียบรัฐบาล-​Public urged to limit particulate-induced activities as increase of PM 2.5 level is forecasted during January 25-28
วันจันทร์ที่ 24 มกราคม 2565
​Public urged to limit particulate-induced activities as increase of PM 2.5 level is forecasted during January 25-28
​Public urged to limit particulate-induced activities as increase of PM 2.5 level is forecasted during January 25-28
January 24, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely monitored PM 2.5 situation, which is one of the Government’s national agenda, and related response plans.
The Department of Pollution Control has reported on January 23, 2022 that PM 2.5 particulates measured in all areas of Bangkok and vicinity is at a standard level, while the air quality is considered good and very good. PM 2.5 particulates measured in other regions is also within the safe threshold (below 50 micrograms per cubic meter), with the Northern region at 10 – 29 micrograms per cubic meter, the Northeastern region at 26 – 48 micrograms per cubic meter, Central and the Eastern regions at 11 – 48 micrograms per cubic meter, the Southern region, 10 – 18 micrograms per cubic meter, and Bangkok and vicinity 9 – 29 micrograms per cubic meter.
The Department of Pollution Control also forecasts that PM 2.5 level in 17 Northern provinces and Bangkok & vicinity will increase during January 25-28, 2022 due to the close weather and a drop in wind speed. In light of this, the people are urged to take precaution, limit their vehicle use and fine particulate-induced activities, always wear face masks, and not to burn stubbles or materials in open areas.
According to the Government Spokesperson, the Prime Minister has great concern over the Thai people’s health, especially those in the vulnerability groups. As the Chinese New Year is coming up, he called for the public cooperation not to burn joss paper and opt for shorter or electrical incense sticks.
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย”
วันศุกร์ที่ 5 พฤศจิกายน 2564
ปลัดวธ.เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย”
ปลัดวธ.เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย”
วันที่ ๕ พฤศจิกายน ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย” โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม ผศ.พหลยุทธ กนิษฐบุตร รองอธิการบดีสถาบันบัณฑิตพัฒนศิลป์ ผู้แทนกรมส่งเสริมวัฒนธรรม ผู้บริหาร ข้าราชการ เจ้าหน้าที่ และหน่วยงานที่เกี่ยวข้อง เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-พักชำระเงินต้น - ดอกเบี้ย ช่วยเหลือประชาชน เริ่มทันที ก.ค. นี้
วันศุกร์ที่ 16 กรกฎาคม 2564
พักชําระเงินต้น - ดอกเบี้ย ช่วยเหลือประชาชน เริ่มทันที ก.ค. นี้
.....
การยกระดับมาตรการควบคุมการแพร่ระบาดของโรคโควิด-19 ในพื้นที่ที่มีความเสี่ยงสูงสุด 10 จังหวัด ส่งผลให้มีผู้ได้รับผลกระทบในวงกว้าง โดยเฉพาะกับกลุ่มธุรกิจและลูกหนี้รายย่อย ซึ่งในการประชุมครม.นัดล่าสุด ได้เห็นชอบให้หน่วยงานที่เกี่ยวข้องออกมาตรการช่วยเหลืออย่างเร่งด่วนให้กับผู้ได้รับผลกระทบ
.
ล่าสุด กระทรวงการคลัง สมาคมสถาบันการเงินของรัฐ ธนาคารแห่งประเทศไทย (ธปท.) สมาคมธนาคารไทย และสมาคมธนาคารนานาชาติ ออกมาตรการเร่งด่วน พักชําระเงินต้นและดอกเบี้ยให้แก่ลูกหนี้ SMEs และรายย่อย เป็นระยะเวลา 2 เดือน โดยให้มีผลตั้งแต่งวดการชําระหนี้เดือนก.ค. 64 เป็นต้นไป และเมื่อหมดระยะเวลาพักชําระหนี้แล้ว สถาบันการเงินจะไม่เรียกเก็บเงินต้นและดอกเบี้ยหรือค่าธรรมเนียมที่ค้างอยู่ในทันทีเพื่อไม่ให้เป็นภาระหนักกับลูกหนี้
.
รัฐบาลไทย-ข่าวทำเนียบรัฐบาล-นายกฯ ผลักดัน ให้ความสำคัญกับการศึกษา เพื่อพัฒนาทรัพยากรมนุษย์ให้เท่าทันการเปลี่ยนแปลงของโลก โดยได้วางรากฐานเพื่อการพัฒนามาอย่างต่อเนื่อง
วันเสาร์ที่ 5 กุมภาพันธ์ 2565
นายกฯ ผลักดัน ให้ความสําคัญกับการศึกษา เพื่อพัฒนาทรัพยากรมนุษย์ให้เท่าทันการเปลี่ยนแปลงของโลก โดยได้วางรากฐานเพื่อการพัฒนามาอย่างต่อเนื่อง
นายกฯ ผลักดัน ให้ความสําคัญกับการศึกษา เพื่อพัฒนาทรัพยากรมนุษย์ให้เท่าทันการเปลี่ยนแปลงของโลก โดยได้วางรากฐานเพื่อการพัฒนามาอย่างต่อเนื่อง
วันที่ 5 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการพัฒนาการศึกษาเพื่อทรัพยากรมนุษย์มาโดยตลอด เป็นหนึ่งในปัจจัยที่นารัฐมนตรีมุ่งมั่น ตั้งใจให้เห็นภาพความสําเร็จอย่างเป็นรูปธรรม โดยได้วางแนวทางด้านการพัฒนามาอย่างต่อเนื่องตลอดการทํางาน
นายกรัฐมนตรีเน้นการพัฒนาระบบการศึกษาเพื่อสร้างคนในชาติ ก้าวทันความเปลี่ยนแปลง และพลวัตของโลก ซึ่งในการประชุมคณะรัฐมนตรีเมื่อวันที่ 1 กุมภาพันธ์ 2565 ได้เห็นชอบโครงการนําร่องของกระทรวงการอุดมศึกษา วิทยาศาสตร์ วิจัยและนวัตกรรม (อว.) ที่ได้พัฒนาหลักสูตรการศึกษารูปแบบใหม่ “Higher Education Sandbox” ตอบสนองแนวทางการศึกษาในอนาคตที่ยืดหยุ่นและคล่องตัว มุ่งให้เกิดประสิทธิภาพการเรียนรู้และผลสัมฤทธิ์ ให้ความสําคัญทั้งกับหลักการ และประสบการณ์จากการลงมือปฏิบัติจริง รวมทั้ง เป็นการศึกษาที่มุ่งการสร้างอาชีพ เป็นการผลิต “กําลังคนขั้นสูง” ตอบโจทย์ความต้องการ ด้านเศรษฐกิจและสังคมยุคใหม่มากขึ้น ถือเป็นก้าวสําคัญของ “การปฏิรูปการศึกษา” ในระดับมหาวิทยาลัย สร้างทรัพยากรมนุษย์มารองรับการขับเคลื่อนประเทศชาติ
ในระดับ “การศึกษาขั้นพื้นฐาน” รัฐบาลได้ผลักดัน พ.ร.บ.พื้นที่นวัตกรรมการศึกษา พ.ศ.2562 ขับเคลื่อนการศึกษาให้สอดคล้องกับบริบทในแต่ละท้องถิ่น ทั้งอาชีพและความต้องการแรงงาน กําหนด “โรงเรียนนําร่อง” และสร้าง “เครือข่ายโรงเรียนพัฒนาตนเอง” เน้นการส่งเสริมความถนัดของผู้เรียน สนับสนุนการมีส่วนร่วมของ ภาครัฐ องค์กรปกครองส่วนท้องถิ่น ภาคเอกชน และภาคประชาสังคม
นายธนกร กล่าวว่า นายกรัฐมนตรีเป็นผู้ที่มุ่งมั่นตั้งใจทํางานโดยในการทํางานนั้น จะวางแผนการทํางานอย่างเป็นระบบ และเน้นย้ําให้ทุกหน่วยงานบูรณาการการทํางานร่วมกัน ในส่วนของการพัฒนาบุคลากรมนุษย์ นายกรัฐมนตรีได้วางแนวทางให้กระทรวงศึกษาธิการ และการทรวงการอุดมศึกษา วิทยาศาสตร์ วิจัย และนวัตกรรม เป็น “ต้นทาง” ฝ่ายผลิตกําลังคน มีกลางทาง และปลายทาง คือ กระทรวงเกษตรและสหกรณ์ กระทรวงอุตสาหกรรม และกระทรวงแรงงาน เป็นต้น มองความต้องการทั้งในประเทศ ตามการผลักดันนโยบายของรัฐบาล ได้แก่ เขตพัฒนาพิเศษภาคตะวันออก (EEC) โมเดล BCG ครอบคลุมอุตสาหกรรมเป้าหมาย รวมทั้งสร้างโอกาสใหม่ ๆ ที่จะเกิดขึ้นในอนาคต ซึ่งนายกรัฐมนตรีเชื่อว่า รัฐบาลต้องดําเนินการทุกมิติพร้อม ๆ กัน ทั้งโครงสร้างพื้นฐานของประเทศ (Hardware) กฎหมาย ระเบียบ ข้อบังคับ พันธสัญญาต่าง ๆ กับประชาคมโลก (Software) และการเตรียมกําลังคนด้วยการปฏิรูปการศึกษา (Peopleware)
“เชื่อมั่นว่า การทํางานของนายกรัฐมนตรีซึ่งให้ความสําคัญตลอดมากับอนาคตของลูกหลานไทย ไม่เคยทิ้งใครไว้ข้างหลัง และตั้งใจพัฒนาประเทศอย่างเป็นระบบ ครอบคลุม กําหนดกรอบการทํางานอย่างเป็นขั้นเป็นตอน บูรณาการทุกส่วนงาน และควบคุมในเชิงนโยบายอย่างรอบคอบ สุจริต โปร่งใส จะทําให้ระบบการศึกษาไทย เท่าทันการพัฒนาของโลก เด็กไทยจะมีอนาคตที่ดี มีอาชีพ มีรายได้ที่เป็นไปตามภาวะตลาดโลก และเป็นบุคลากรโลก ที่สามารถแข่งขันได้ในตลาดแรงงานโลก” นายธนกรกล่าว
รัฐบาลไทย-ข่าวทำเนียบรัฐบาล-โฆษกรัฐบาลวอนฝ่ายค้านเบาเรื่องการเมือง แจงรัฐบาลขอมุ่งทำงานเพื่อประชาชนเพียงอย่างเดียว ลั่นพร้อมรับฟังความคิดเห็นทุกฝ่าย เพื่อพาประเทศผ่านวิกฤตไปด้วยกัน
วันอาทิตย์ที่ 6 มีนาคม 2565
โฆษกรัฐบาลวอนฝ่ายค้านเบาเรื่องการเมือง แจงรัฐบาลขอมุ่งทํางานเพื่อประชาชนเพียงอย่างเดียว ลั่นพร้อมรับฟังความคิดเห็นทุกฝ่าย เพื่อพาประเทศผ่านวิกฤตไปด้วยกัน
โฆษกรัฐบาลวอนฝ่ายค้านเบาเรื่องการเมือง แจงรัฐบาลขอมุ่งทํางานเพื่อประชาชนเพียงอย่างเดียว ลั่นพร้อมรับฟังความคิดเห็นทุกฝ่าย เพื่อพาประเทศผ่านวิกฤตไปด้วยกัน
วันที่ 6 มี.ค. 65นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ฝ่ายค้านระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะชิงยุบสภาฯ ก่อนเปิดประชุมในวันที่ 22 พฤษภาคมนี้ เพื่อหนีการอภิปรายไม่ไว้วางใจว่า วันนี้รัฐบาลมุ่งทํางานให้กับประชาชนเพียงอย่างเดียว และลดเรื่องการเมืองลง เพราะวันนี้ประชาชนยังรอให้รัฐบาลเข้าไปข่วยแก้ไขปัญหาความเดือดร้อนอีกหลายเรื่อง ดังนั้น การให้สัมภาษณ์ในเรื่องต่างๆ ของฝ่ายค้านก็เป็นสิทธิชอบธรรมที่สามารถกระทําได้ แต่ขอให้อยู่บนพื้นฐานของข้อเท็จจริงด้วย ไม่ใช่หวังเพียงแค่เรียกกระแสอย่างเดียว เปลืองพื้นที่สื่อไปวันๆ ซึ่งประชาชนไม่ได้ประโยชน์อะไรเลย ทั้งนี้ ขอให้ประชาชนติดตามข้อเท็จจริงและคําชี้แจงในเรื่องต่างๆ จากหน่วยงานที่เกี่ยวข้อง เพื่อไม่ให้เกิดความสับสน และจะได้รับทราบถึงข้อเท็จจริงที่ชัดเจนและถูกต้องมากที่สุด ยืนยันว่า รัฐบาลจะอยู่แก้ปัญหาให้กับประชาชนจนครบเทอมแน่นอน
"สําหรับปัญหาต่างๆ ที่รัฐบาลกําลังดําเนินการแก้ไขอยู่ในขณะนี้นั้น แต่ละปัญหามีความยากง่ายแตกต่างกันไป ไม่ว่าจะเป็นโรคโควิด-19 หรือสถานการณ์ทางเศรษฐกิจ ซึ่งทุกประเทศกําลังเผชิญเหมือนกันหมดทั่วโลก อย่างไรก็ตาม รัฐบาลภายใต้การนําของท่านนายกฯ มุ่งมั่นในการหามาตรการต่างๆ เพื่อแก้ไขปัญหาเหล่านี้อย่างเป็นรูปธรรม และพร้อมจะรับฟังความคิดเห็นที่เป็นประโยชน์ทั้งจากภาครัฐ เอกชน และประชาชน เพื่อนําพาประเทศผ่านพ้นวิกฤตไปด้วยกัน" นายธนกร กล่าว
--------------------
รัฐบาลไทย-ข่าวทำเนียบรัฐบาล-“ภาพรวมการเบิกจ่ายงบลงทุนปี 2565 ของรัฐวิสาหกิจเป็นไปตามเป้าหมาย”
วันพฤหัสบดีที่ 26 พฤษภาคม 2565
“ภาพรวมการเบิกจ่ายงบลงทุนปี 2565 ของรัฐวิสาหกิจเป็นไปตามเป้าหมาย”
ผลการเบิกจ่ายงบลงทุนสะสม ณ สิ้นเดือนเมษายน 2565 เป็นไปตามเป้าหมาย โดยสามารถเบิกจ่ายได้ 99,703 ล้านบาท หรือคิดเป็นร้อยละ 100 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนเมษายน 2565 เป็นไปตามเป้าหมาย โดยสามารถเบิกจ่ายได้ 99,703 ล้านบาท หรือคิดเป็นร้อยละ 100 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 – เดือนเมษายน 2565) 34 แห่ง จํานวน 56,981 ล้านบาท หรือคิดเป็นร้อยละ 99 ของแผนเบิกจ่ายสะสม และรัฐวิสาหกิจระบบปีปฏิทิน (ตั้งแต่เดือนมกราคม 2565 - เดือนเมษายน 2565) 9 แห่ง จํานวน 42,722 ล้านบาท หรือคิดเป็นร้อยละ 102 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนเมษายน 2565 (หน่วย : ล้านบาท)
รัฐวิสาหกิจ   กรอบลงทุนทั้งปี  แผนเบิกจ่ายสะสม   ผลเบิกจ่ายสะสม %   เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – เม.ย. 65)
จํานวน 34 แห่ง   125,332    57,629    56,981     99%
ปีปฏิทิน (ม.ค. 65 – เม.ย. 65)
จํานวน 9 แห่ง   212,794    41,849    42,722     102%
รวม 43 แห่ง   338,126    99,478    99,703     100%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ในช่วงนี้รัฐวิสาหกิจหลายแห่งมีการปรับปรุงกรอบลงทุนให้สอดคล้องกับความสามารถในการเบิกจ่ายและวงเงินที่ได้เร่งเบิกจ่ายไปบางส่วนแล้วในปี 2564 โดย ณ เดือนเมษายน 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการก่อสร้างรถไฟสายเด่นชัย - เชียงราย - เชียงของ โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) โครงการก่อสร้างรถไฟ สายบ้านไผ่ - มหาสารคาม - ร้อยเอ็ด - มุกดาหาร - นครพนม โครงการก่อสร้างรถไฟทางคู่ ช่วงนครปฐม - ชุมพร ของการรถไฟแห่งประเทศไทย และโครงการรถไฟฟ้าสายสีส้มช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย
นางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนเมษายน 2565 ภาพรวมของรัฐวิสาหกิจสามารถเบิกจ่ายงบลงทุนได้เป็นไปตามแผน ทั้งนี้ กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิดเพื่อให้การลงทุนของรัฐวิสาหกิจเป็นไปตามเป้าหมายและช่วยในการกระตุ้นเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้ผู้บริหารบริษัท ฟินโนล่าร์ (ไทยแลนด์) จำกัด และคณะเข้าพบ
วันอังคารที่ 8 มีนาคม 2565
รัฐมนตรีสุริยะฯ ให้ผู้บริหารบริษัท ฟินโนล่าร์ (ไทยแลนด์) จํากัด และคณะเข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมให้นายเอซ่า โยฮานเนส อเรว่า (Mr. Esa Johannes Areva) ประธานเจ้าหน้าที่บริหารบริษัท ฟินโนล่าร์ (ไทยแลนด์) จํากัด และประธานบริษัท ซาโล เทค (ไทยแลนด์) และคณะเข้าพบ
รัฐมนตรีสุริยะฯ ให้ผู้บริหารบริษัท ฟินโนล่าร์ (ไทยแลนด์) จํากัด และคณะเข้าพบ
วันนี้ (8 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมให้นายเอซ่า โยฮานเนส อเรว่า (Mr. Esa Johannes Areva) ประธานเจ้าหน้าที่บริหารบริษัท ฟินโนล่าร์ (ไทยแลนด์) จํากัด และประธานบริษัท ซาโล เทค (ไทยแลนด์) และคณะเข้าพบ เพื่อแนะนําบริษัทฯ ที่ดําเนินธุรกิจเกี่ยวกับพลังงานแสงอาทิตย์อย่างครบวงจร และหารือเกี่ยวกับแนวทางการลงทุนเพื่อการขยายธุรกิจในอนาคตของบริษัทฯ ในประเทศไทย
โดยมีนายณัฐพล รังสิตพล อธิบดีกรมส่งเสริมอุตสาหกรรม นายสหวัฒน์ โสภา รองอธิบดีกรมโรงงานอุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-'นรม.และ รมว.กห. แสดงความเสียใจครอบครัวทหารที่เสียชีวิต ขณะปฏิบัติหน้าที่ในภารกิจสหประชาชาติ'
วันจันทร์ที่ 13 กันยายน 2564
'นรม.และ รมว.กห. แสดงความเสียใจครอบครัวทหารที่เสียชีวิต ขณะปฏิบัติหน้าที่ในภารกิจสหประชาชาติ'
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้แสดงความเสียใจกับครอบครัวของ จ.ส.อ.เกียรติศักดิ์ ประพันธ์อนุรักษ์ สังกัดกองร้อยทหารช่างเฉพาะกิจ ไทย / เซาท์ซูดาน
ที่เสียชีวิตจากหัวใจล้มเหลว ระหว่างปฏิบัติหน้าที่รักษาสันติภาพในภารกิจของสหประชาชาติ ณ ค่าย UNMISS เมืองจูบา สาธารณรัฐเซาท์ซูดาน
โดย นรม.และ รมว.กห. ขอให้กองทัพไทย ประสานกองกําลังสหประชาชาติ เคลื่อนย้ายร่างผู้เสียชีวิตกลับไทยเพื่อประกอบพิธีทางศาสนาอย่างสมเกียรติ และขอให้กองทัพบก ดูแลสิทธิของกําลังพลที่เสียชีวิตและให้การช่วยเหลือครอบครัวต่อไป
รัฐบาลไทย-ข่าวทำเนียบรัฐบาล-รมว.สุชาติ ลงพื้นที่ปั้นผู้ประกอบการต่อยอดธุรกิจสมัยใหม่ พบปะให้กำลังใจอาสาสมัครแรงงาน พร้อมมอบสุขาลอยน้ำช่วยเหลือผู้ประสบอุทกภัยจังหวัดชุมพร
วันจันทร์ที่ 1 พฤศจิกายน 2564
รมว.สุชาติ ลงพื้นที่ปั้นผู้ประกอบการต่อยอดธุรกิจสมัยใหม่ พบปะให้กําลังใจอาสาสมัครแรงงาน พร้อมมอบสุขาลอยน้ําช่วยเหลือผู้ประสบอุทกภัยจังหวัดชุมพร
รมว.สุชาติ ลงพื้นที่ปั้นผู้ประกอบการต่อยอดธุรกิจสมัยใหม่ พบปะให้กําลังใจอาสาสมัครแรงงาน พร้อมมอบสุขาลอยน้ําช่วยเหลือผู้ประสบอุทกภัยจังหวัดชุมพร
เมื่อวันที่1พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานลงพื้นที่จังหวัดชุมพรเพื่อเยี่ยมชมกิจกรรมศูนย์บริการพัฒนาฝีมือแรงงานพร้อมทั้งพบปะอาสาสมัครแรงงานจังหวัดชุมพรและประชุมมอบนโยบายหัวหน้าส่วนราชการหน่วยงานในสังกัดกระทรวงแรงงานจังหวัดชุมพรณอาคารศูนย์บริการพัฒนาฝีมือแรงงานสํานักงานพัฒนาฝีมือแรงงานชุมพรตําบลท่ายางอําเภอเมืองจังหวัดชุมพรโดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยรมว.แรงงานได้เยี่ยมชมกิจกรรมความสําเร็จตามโครงการเพิ่มผลิตภาพแรงงานProductivityการเป็นผู้ประกอบการสมัยใหม่กิจกรรมความสําเร็จจากการฝึกอบรมการประกอบอาชีพอิสระและการขายสินค้าออนไลน์ภายใต้โครงการพัฒนาฝีมือแรงงานกับการเพิ่มGPPจังหวัดชุมพร100,000ล้านบาทกิจกรรมการพัฒนาฝีมือแรงงานด้านเทคโนโลยีพลังงานสะอาดณหน้าอาคารช่างไฟฟ้าและอิเล็คทรอนิกส์เยี่ยมชมกิจกรรมกลุ่มผลิตภาพแปรรูปประเภทเพื่อสร้างความเข้มแข็งYoung Smart Farmerเยี่ยมชมกิจกรรมร้านกาแฟดริป(Drip)โรบัสต้าชุมพรและกิจกรรมDSDจิตอาสาเพื่อสังคมมอบสุขาลอยน้ําจํานวน1หลังและน้ําดื่มจํานวน 1,200ขวดตามโครงการจิตอาสาเพื่อสังคมด้วยรักและห่วงใยจากใจกระทรวงแรงงานและภาคเอกชนแก่นายสัมฤทธิ์กองเงินรองผู้ว่าราชการจังหวัดชุมพรเพื่อนําไปช่วยเหลือผู้ประสบอุทกภัยจังหวัดชุมพร
สําหรับสถานการณ์ด้านแรงงานจังหวัดชุมพรมีกําลังแรงงาน289,559คนผู้มีงานทํา288,654คนมีผู้ว่างงาน905คนมีแรงงานต่างด้าว38,107คนมีอาสาสมัครแรงงาน70คนมีสถานประกอบการ2,354แห่งผู้ประกันตนมาตรา33จํานวน33,928คนมาตรา39จํานวน8,145คนและมาตรา40จํานวน34,769คนมีผู้รับประโยชน์ทดแทนกรณีว่างงาน5,342รายเป็นเงิน26,535,444.45บาทการจ่ายสิทธิประโยชน์ทดแทนกรณีว่างงานจากเหตุสุดวิสัยโควิด-19แก่สถานประกอบการ266แห่งลูกจ้าง1,046คนเป็นเงิน3,080,676.07บาท
+++++++++++++++++++
กองเผยแพร่และประชาสัมพันธ์
1พฤศจิกายน2564
รัฐบาลไทย-ข่าวทำเนียบรัฐบาล-โฆษกรัฐบาล เผยหลายหน่วยงานเร่งช่วยเหลือรถบรรทุก นายกฯ มอบ พน. กค. คค. กษ. ศึกษาปัจจัยที่เกี่ยวข้องราคาน้ำมันทั้งระบบ พร้อมผลักดันให้ภาคการขนส่งและโลจิสติกส์
วันจันทร์ที่ 1 พฤศจิกายน 2564
โฆษกรัฐบาล เผยหลายหน่วยงานเร่งช่วยเหลือรถบรรทุก นายกฯ มอบ พน. กค. คค. กษ. ศึกษาปัจจัยที่เกี่ยวข้องราคาน้ํามันทั้งระบบ พร้อมผลักดันให้ภาคการขนส่งและโลจิสติกส์
โฆษกรัฐบาล เผยหลายหน่วยงานเร่งช่วยเหลือรถบรรทุก นายกฯ มอบ พน. กค. คค. กษ. ศึกษาปัจจัยที่เกี่ยวข้องราคาน้ํามันทั้งระบบ พร้อมผลักดันให้ภาคการขนส่งและโลจิสติกส์ มีส่วนสนับสนุนการเติบโตของเศรษฐกิจและภาคการผลิตไทย หลังมีสัญญาณเติบโตแข็งแกร่ง
นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบหมายให้หน่วยงานที่เกี่ยวข้องเร่งแก้ปัญหาความเดือดร้อนของผู้ประกอบภาคขนส่งและโลจิสิกส์ไทยหลังราคาน้ํามันทั่วโลกปรับตัวสูงขึ้นมาระยะหนึ่งจากเศรษฐกิจทั่วโลกรวมทั้งเศรษฐกิจและภาคการผลิตไทยเริ่มฟื้นตัวทําให้ต้นทุนผู้ประกอบการรถบรรทุกเพิ่มสูงขึ้นโดยผู้ประกอบการขนส่งเรียกร้องดังนี้1.ขอให้รัฐบาลพิจารณาการนําน้ํามันปาล์มออกจากสัดส่วนการผสมของน้ํามันดีเซลจากราคาปาล์มที่เพิ่มสูงขึ้นในปัจจุบันและสูงกว่าน้ํามันดีเซล2.ขอให้กระทรวงการคลังพิจาณาลดอัตราภาษีสรรพสามิตของน้ํามันดีเซลที่ปัจจุบันสูงถึงเกือบ6บาทให้ลดลง3บาท เพื่อให้ราคาน้ํามันดีเซลลดลงเหลือลิตรละ25บาท
ล่าสุดรัฐมนตรีว่าการกระทรวงการคมนาคมได้รับเป็นเจ้าภาพจัดการประชุมหารือระหว่างหน่วยงานที่เกี่ยวข้องกระทรวงคมนาคมกระทรวงพลังงานและผู้แทนสหพันธ์การขนส่งทางบกแห่งประเทศไทยซึ่งกระทรวงคมนาคมจะนําผลการหารือในวันนี้กราบเรียนนายกรัฐมนตรีและนําเข้าหารือในที่ประชุมคณะรัฐมนตรีต่อไป
โฆษกประจําสํานักนายกรัฐมนตรียังเปิดเผยว่านายกรัฐมนตรีติดตามสถานการณ์พลังงานมาโดยตลอดและเข้าใจความเดือดร้อนของผู้ประกอบการขนส่งและโลจิสติกส์เนื่องจากราคาน้ํามันเป็นต้นทุนสําคัญผู้ประกอบการ ที่ผ่านมานายกรัฐมนตรีได้พยายามช่วยเหลือมอบหมายให้รองนายกรัฐมนตรีและรัฐมนตรีพลังงานโดยกองทุนน้ํามันได้ตรึงราคากลุ่มราคาน้ํามันดีเซลหมุนเร็วให้ไม่เกิน30บาทต่อลิตรจนถึงสิ้นเดือนตุลาคมที่ผ่านมาเพื่อบรรเทาภาระผู้ประกอบการในเบื้องต้น หลังจากนี้ กระทรวงพลังงาน กระทรวงคมนาคม กระทรวงเกษตรและสหกรณ์และกระทรวงการคลังจะศึกษาปัจจัยที่เกี่ยวข้องราคาน้ํามันทั้งระบบเพื่อให้ทุกฝ่ายได้รับความเป็นธรรมสอดคล้องกับข้อเท็จจริงราคาพลังงานโลกขณะเดียวกันรัฐบาลยังสามารถจัดเก็บรายได้เพื่อนํามาพัฒนาโครงสร้างพื้นฐานของประเทศและพลังงานรูปแบบอื่นๆเพื่อสนับสนุนให้ภาคการขนส่งและโลจิสติกส์ไทยมีต้นทุนที่ต่ําลงแข่งขันได้รวมทั้งสามารถขยายตัวสอดคล้องกับเศรษฐกิจและภาคการผลิตไทยที่กลับการเติบโตอย่างต่อเนื่องด้วย
สําหรับโครงสร้างราคาขายปลีกน้ํามันเชื้อเพลิงมี6องค์ประกอบได้แก่ (1)ราคาหน้าโรงงานซึ่งเป็นต้นทุนการผลิตของผู้ประกอบการ(2)ภาษีสรรพสามิตที่อัตราประมาณ0.975ถึง6.5บาทต่อลิตรขึ้นกับประเภทน้ํามันซึ่งจัดเก็บบนหลักการด้านสิ่งแวดล้อม (3)ภาษีเพื่อส่วนราชการท้องถิ่นที่ร้อยละ10ของภาษีสรรพสามิตเพื่อเป็นรายได้ท้องถิ่นในการจัดทําบริการสาธารณะและกิจกรรมสาธารณะแก่ประชาชนในพื้นที่(4)ภาษีมูลค่าเพิ่มร้อยละ7ซึ่งเป็นการจัดเก็บสินค้าเกือบทุกประเภท(5)กองทุนน้ํามันเชื้อเพลิงที่จัดเก็บประมาณ-17.6143ถึง6.58บาทต่อลิตรขึ้นกับประเภทน้ํามันซึ่งมีวัตถุประสงค์หลักในการรักษาเสถียรภาพของราคาขายปลีกน้ํามันเชื้อเพลิงในประเทศ และ(6)ค่าการตลาดซึ่งเป็นต้นทุนของผู้ประกอบการ
รัฐบาลไทย-ข่าวทำเนียบรัฐบาล-เตรียมตัวให้พร้อม!! ก.แรงงาน จับมือ เอกชนรายใหญ่ ส่งช่างเชื่อมฝีมือไปทำงานซาอุ ล็อตแรกมิ.ย.นี้
วันพุธที่ 25 พฤษภาคม 2565
เตรียมตัวให้พร้อม!! ก.แรงงาน จับมือ เอกชนรายใหญ่ ส่งช่างเชื่อมฝีมือไปทํางานซาอุ ล็อตแรกมิ.ย.นี้
เตรียมตัวให้พร้อม!! ก.แรงงาน จับมือ เอกชนรายใหญ่ ส่งช่างเชื่อมฝีมือไปทํางานซาอุ ล็อตแรกมิ.ย.นี้
เมื่อวันที่25พฤษภาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับนายเฉลิมชัยมหากิจศิริประธานเจ้าหน้าที่บริหารบริษัทเมอร์เมดซับซีเซอร์วิสเซส(ไทยแลนด์)จํากัดและคณะพร้อมด้วยผู้แทนธนาคารเพื่อการส่งออกและนําเข้าแห่งประเทศไทยหรือEXIM Bankในโอกาสเข้าพบรัฐมนตรีว่าการกระทรวงแรงงานเพื่อหารือแนวทางการสนับสนุนและเตรียมความพร้อมสําหรับการพัฒนากําลังแรงงานให้มีทักษะฝีมือให้ตรงกับความต้องการของนายจ้างและสถานประกอบการซาอุดีอาระเบียในประเด็นความร่วมมือจากภาครัฐในการจัดหาแรงงานเพื่อพัฒนาฝีมือตําแหน่งงานที่ต้องการและความพร้อมของสถานประกอบการในซาอุดีอาระเบียโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลํายองอธิบดีกรมพัฒนาฝีมือแรงงานพร้อมด้วยผู้บริหารระดับสูงกระทรวงแรงงานเข้าร่วมด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่ากระทรวงแรงงานขอบคุณบริษัทเมอร์เมดซับซีเซอร์วิสเซส(ไทยแลนด์)จํากัดซึ่งเป็นผู้ประกอบกิจการก่อสร้างขนาดใหญ่ที่มีความเชี่ยวชาญด้านภาคอุตสาหกรรมที่เกี่ยวกับน้ํามันและก๊าซธรรมชาติทางทะเลและชายฝั่งในซาอุดีอาระเบียและกลุ่มประเทศอาหรับที่ได้มาหารือในวันนี้เพื่อแลกเปลี่ยนข้อมูลถึงความพร้อมในความร่วมมือสนับสนุนนโยบายรัฐบาลในการจัดส่งแรงงานไทยไปทํางานในซาอุดีอาระเบียซึ่งทราบว่าบริษัทได้ดําเนินธุรกิจในซาอุดีฯมานานกว่า10ปีจึงมีความเชี่ยวชาญและความพร้อมในการประสานงานกับหน่วยงานที่เกี่ยวข้องในซาอุดีอาระเบียสําหรับตําแหน่งงานบริษัทที่ต้องการได้แก่วิศวกรช่างเชื่อมในภาคอุตสาหกรรมที่เกี่ยวกับน้ํามันและก๊าซนอกชายฝั่งและชายฝั่งจากการหารือบริษัทมีแผนงานที่จะจ้างแรงงานไทยระดับฝีมือในตําแหน่งวิศวกรช่างเชื่อมผู้ควบคุมหุ่นยนต์ใต้น้ํานั้นเบื้องต้นได้แบ่งเป็น3ระยะระยะสั้นจะเริ่มจัดส่งแรงงานไทยไปทํางานในซาอุดีอาระเบียชุดแรกในเดือนมิถุนายน2565นี้ในตําแหน่งช่างเชื่อมประมาณ50 - 60คนโดยกระทรวงแรงงานได้ประกาศรับสมัครและคัดเลือกแรงงานไทยที่แจ้งความประสงค์ไว้แล้วส่วนในระยะกลางจะบูรณาการความร่วมมือกับกรมพัฒนาฝีมือแรงงานเพื่อพัฒนาทักษะแรงงานไทยในสาขาช่างเชื่อมการใช้สถานที่ฝึกทักษะของสถาบันฯและทดสอบมาตรฐานฝีมือแรงงานแห่งชาติและในระยะยาวจะได้มีการขยายเป้าหมายการจัดส่งแรงงานไทยเพิ่มขึ้นทั้งในตําแหน่งวิศวกรช่างเชื่อมและผู้ควบคุมหุ่นยนต์ใต้น้ําตลอดจนการร่วมพัฒนาทักษะฝีมือให้แรงงานไทยตรงกับความต้องการของซาอุดีอาระเบียและกลุ่มประเทศอาหรับ
ทั้งนี้ผู้ที่ต้องการเดินทางไปทํางานที่ประเทศซาอุฯสามารถติดต่อได้ที่สํานักงานจัดหางานกรุงเทพมหานครพื้นที่1-10หรือสํานักงานจัดหางานจังหวัดทั่วประเทศหรือลงทะเบียนผ่านเว็บไซต์toea.doe.go.thสามารถสอบถามข้อมูลเพิ่มเติมที่สายด่วนกระทรวงแรงงานโทร.1506กด2กรมการจัดหางานหรือหากสนใจเข้ารับการฝึกอบรมหรือทดสอบมาตรฐานฝีมือแรงงานสอบถามข้อมูลได้ที่สายด่วนกระทรวงแรงงาน1506กด4กรมพัฒนาฝีมือแรงงาน
+++++++++++++++++++
กองเผยแพร่และประชาสัมพันธ์
25พฤษภาคม2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ยันทุกอย่างทำตามกฎหมายให้ความเป็นธรรมกับครอบครัว"แตงโม" ชี้"หมอพรทิพย์"เข้ามาร่วมสังเกตการณ์ได้ วอนทุกฝ่ายต้องไม่ล้ำเส้นแย่งบทบาทกัน
วันพุธที่ 16 มีนาคม 2565
รัฐมนตรีว่าการกระทรวงยุติธรรม ยันทุกอย่างทําตามกฎหมายให้ความเป็นธรรมกับครอบครัว"แตงโม"  ชี้"หมอพรทิพย์"เข้ามาร่วมสังเกตการณ์ได้ วอนทุกฝ่ายต้องไม่ล้ําเส้นแย่งบทบาทกัน
รัฐมนตรีว่าการกระทรวงยุติธรรม ยันทุกอย่างทําตามกฎหมายให้ความเป็นธรรมกับครอบครัว"แตงโม"  ชี้"หมอพรทิพย์"เข้ามาร่วมสังเกตการณ์ได้ วอนทุกฝ่ายต้องไม่ล้ําเส้นแย่งบทบาทกัน
นายสมศักดิ์ เทพสุทิน รัฐมนตรีว่ากระทรวงกระทรวงยุติธรรม กล่าวถึงการหาความกระจ่าง ในคดีของแตงโม นิดา ที่ตอนนี้ศพอยู่ในการควบคุมดูแลของสถาบันนิติวิทยาศาสตร์ กระทรวงยุติธรรม หลังจากที่เมื่อวานนี้ครอบครัวย้ายศพออกมาจากสถาบันนิติเวช โรงพยาบาลตํารวจว่า ได้มอบหมายให้ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นผู้รับผิดชอบ เนื่องจากมีความรู้ในด้านนี้ ที่ผ่านมาตนเองได้ติดตามคดีนี้อย่างต่อเนื่อง ประชาชนและสังคมยังคงมีข้อสงสัยหลายประการ บทบาทของกระทรวงยุติธรรม คือ ต้องทําให้เกิดความยุติธรรมสูงสุด ไม่สามารถทําตามใจคนใดคนหนึ่งได้ และต้องทําเพื่อสังคมและส่วนรวมเกิดความสบายใจ อันไหนที่ขัดแย้งจะไม่ทําเด็ดขาด
นายสมศักดิ์ กล่าวอีกว่า ส่วนแพทย์หญิงคุณหญิงพรทิพย์ โรจนสุนันท์ สมาชิกวุฒิสภา (ส.ว.) ถ้าสถาบันนิติวิทยาศาสตร์เชิญไป ก็สามารถเข้ามาร่วมสังเกตการณ์ชันสูตรในรอบที่ 2 ได้ ทุกอย่างตรงไปตรงมาอยู่แล้ว ไม่มีปัญหา แต่ถ้าใครต่อใครเข้ามาดูแล้ว มีปัญหาไปหมด เท่ากับผลทางวิชาการยังไม่ชัดเจน ยังไงหนึ่งบวกหนึ่งต้องเป็นสองอยู่แล้ว คดีนี้อยากให้ค่อยๆคุยกัน ไม่ควรล้ําบทบาทหน้าที่ของกันและกัน ทุกอย่างจะจบได้ด้วยความถูกต้อง กระทรวงยุติธรรมจะตรวจสอบให้เกิดความกระจ่าง ไม่ว่าจะเป็นคดีนี้ หรือคดีอื่นๆ ส่วนการจะผ่าศพในรอบที่ 2 ต้องเป็นไปตามระเบียบของกระทรวง และได้ย้ํากับเลขานุการรัฐมนตรีฯ ต้องทําให้ละเอียดตามกฏหมาย และทําให้เกิดความเป็นธรรมกับแตงโมและครอบครัว
รัฐบาลไทย-ข่าวทำเนียบรัฐบาล-​“สุริยะ”สั่งทุกหน่วยงานกระทรวงอุตฯ เกาะติดน้ำท่วมพร้อมช่วยเหลือผู้ประกอบการที่ได้รับผลกระทบทันที พร้อมเตรียมมาตรการรองรับหลังน้ำลด
วันพุธที่ 29 กันยายน 2564
​“สุริยะ”สั่งทุกหน่วยงานกระทรวงอุตฯ เกาะติดน้ําท่วมพร้อมช่วยเหลือผู้ประกอบการที่ได้รับผลกระทบทันที พร้อมเตรียมมาตรการรองรับหลังน้ําลด
นายสุริยะ จึงรุ่งเรืองกิจ รมว.อุตสาหกรรม สั่งการให้ทุกหน่วยงานที่เกี่ยวข้องของกระทรวงอุตสาหกรรม ติดตามผลกระทบความเสียหายที่เกิดขึ้นแก่ผู้ประกอบการ และประชาชนในพื้นที่ที่ประสบอุทกภัย
นายสุริยะ จึงรุ่งเรืองกิจ รมว.อุตสาหกรรม เปิดเผยว่า ได้สั่งการให้ทุกหน่วยงานที่เกี่ยวข้องของกระทรวงอุตสาหกรรม ติดตามผลกระทบความเสียหายที่เกิดขึ้นแก่ผู้ประกอบการ และประชาชนในพื้นที่ที่ประสบอุทกภัย โดยให้เข้าช่วยเหลือ ผู้ประกอบการที่ได้รับความเสียหาย รวมทั้งให้เตรียมมาตรการต่างๆ รองรับสถานการณ์หลังน้ําลดแล้ว ทั้งในส่วนของอุตสาหกรรมจังหวัดทั่วประเทศ , การนิคมอุตสาหกรรมแห่งประเทศไทย (กนอ.) ที่ดูแลนิคมอุตสาหกรรมทั่วประเทศ ให้เตรียมมาตรการป้องกันน้ําท่วมในนิคมฯ รวมถึงกรมโรงงานอุตสาหกรรม ที่ดูแลเขตประกอบการอุตสาหกรรมทั่วประเทศ , ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ให้ดูแลสินเชื่อผู้ประกอบการเอสเอ็มอี ที่ได้รับผลกระทบจากน้ําท่วม
“กระทรวงมีความเป็นห่วงในเรื่องนี้อย่างมาก หากมีการประเมินความเสียหายได้แล้ว จะมีการประชุมร่วมกับทีมผู้บริหารกระทรวงอุตฯ เพื่อออกมาตรการช่วยเหลือและเยียวยาต่อไป ตอนนี้จึงให้ทุกหน่วยงานที่เกี่ยวข้องในกระทรวงอุตสาหกรรมติดตามสถานการณ์ใกล้ชิดเพื่อช่วยเหลือและหามาตรการเยียวยาต่อไป ขณะเดียวกันก็สามารถแจ้งขอความช่วยเหลือมาได้ที่อุตสาหกรรมจังหวัดแต่ละจังหวัดได้ทันที ” นายสุริยะ กล่าว